NaiveNeuron/SloPal huggingface dataset:
Kremský, Peter, poslanec NR SR (2020-09-23):
Chcel by som podporiť môjho kolegu Juraja Gyimesiho v tom, že pán expremiér Pellegrini nám tu predstavil naozaj veľmi dojímavý obraz toho, ako rodičom a hlavne matkám detí treba dať viac, pretože dostávajú málo, keď sú doma. Je mi veľmi ľúto, že po odchode z vládnej funkcie pán expremiér tak rýchlo zabudol, že keď niečo chceme rozdávať, treba to aj mať a treba na to mať. Napriek tomu, že je to vlastne povinné, ste nevyčíslili dopad na štátny rozpočet, na verejné financie v tomto svojom návrhu, čo vám aj ministerstvo financií vytklo. A myslím si, že toto je základ, o čom tu chceme hovoriť. Keď neviete ani vyčísliť, koľko to bude stáť a kde na to vezmeme, kde sa tieto peniaze zoberú, tak sa ťažko môžme rozprávať o tom, že chceme niečo dať. To je, ako keby, pán Pellegrini, ja som pozval niekoho do vášho bytu. To asi nepôjde. Takže veľmi radi, toto naozaj nie je debata o tom, že by sme nechceli alebo či chceme a nechceme niekomu pomôcť. Veľmi radi by sme pomohli, ale treba na to mať. Myslím si, že deficit štátneho rozpočtu už teraz je veľa miliárd nad tým, ako bol naplánovaný, a stalo sa to preto, aby sme zachránili pracovné miesta, príjmy občanov, aby sa nám celá ekonomika nezrútila. Vidíme, že máme jeden z najmenších poklesov HDP v Európe. Teraz práve bola revízia poklesu HDP. Ja verím, že dokonca bude len okolo 5 %, keď sa to podarí dobre rozbehnúť. A to je, to je znak toho, že naozaj vláda urobila výbornú robotu. Takže nevzbudzujme tu dojem, že niečo sa nezvládlo. Zvládlo sa to veľmi dobre a veľmi radi by sme dali aj viac, keby na to bolo.
P. Paška, predseda NR SR: (2009-10-22):
(Hlasovanie.) 143 prítomných, 84 za 58 sa zdržalo, 1 nehlasoval. Schválili sme vládny návrh zákona č. 200/2004 Z. z. Pán poslanec Varga v druhom čítaní uvedie hlasovanie o vládnom návrhu zákona č. 171/2005 Z. z. o hazardných hrách, je to tlač 1197. (Hlasovanie o v ládnom návrhu zákona, ktorým sa mení a dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov.)
Mojš, Milan, poslanec NR SR (2019-10-15):
Budeme hlasovať zajtra o jedenástej.
Hambálek, Augustín, poslanec NR SR (2017-09-14):
Pán predsedajúci, dajte, prosím, hlasovať o návrhu pani poslankyne Pfundtner.
Paška, Pavol, predseda NR SR (2014-06-27):
Takže ešte raz. Pán poslanec, vďaka za spoluprácu a všetko dobré, nech sa vám darí. Takže teraz päťminútová prestávka a budeme pokračovať v rokovaní. (Prestávka.) (Po prestávke.)
Ďuriš Nicholsonová, Lucia, podpredsedníčka NR SR (2018-02-08):
Otváram teraz možnosť prihlásiť sa do rozpravy ústne. Končím možnosť prihlásiť sa do rozpravy. Neprihlásil sa nikto. Týmto vyhlasujem všeobecnú rozpravu k tomuto bodu za skončenú. Pán navrhovateľ, je niečo, čo chcete dodať? Pán spravodajca? Nie. Nie je tomu tak. Prerušujem rokovanie o tomto bode programu. Pokračovať budeme v prerušenej rozprave v prvom čítaní o návrhu poslancov Galeka, Kiššovej, Zemanovej a Kaščákovej na vydanie zákona, ktorým sa mení a dopĺňa zákon č. 251/2012 Z. z. o energetike. Poprosím pána poslanca Galeka, aby zaujal miesto určené pre predkladateľa, a spravodajcu z výboru pre hospodárske záležitosti poslanca Eduarda Hegera... (Reakcia z pléna.) Aha, tak došlo k zmene spravodajcu. Nech sa páči, pán poslanec Ivan. Dnes dopoludnia ešte neukončila svoje vystúpenie ústne prihlásená pani poslankyňa Zemanová, takže nech sa páči. (Pokračovanie rokovania o návrhu poslancov Národnej rady Slovenskej republiky Karola Galeka, Jany Kiššovej, Anny Zemanovej a Renáty Kaščákovej na vydanie zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov , tlač 822.)
M. Pado, poslanec: (2007-06-28):
Vážené pani poslankyne, páni poslanci, vážení členovia vlády, chcem reagovať na odpoveď na moju interpeláciu pána ministra vnútra Kaliňáka, v knihe je to pod číslom 31. V prvom rade sa chcem poďakovať pánovi ministrovi, že aspoň na 50 % ma takmer uspokojil, čo sa týka odpovede. Moje otázky boli dve. Prvá sa týkala uhradenia výdavkov spojených s likvidáciou povodní, druhá otázka bola, či sa pripravuje zrušenie krajských riaditeľstiev hasičského a záchranného zboru. Tak tá druhá otázka, odpoveď na ňu znie, rezort vnútra neplánuje v najbližšom období zrušenie krajských riaditeľstiev, aj keď ja neviem, čo to je najbližšie obdobie, ale aspoň viem, že na zajtra to neplánuje. Ale teraz k tej prvej. Musím povedať, že v odpovedi na interpeláciu pán minister zbytočne komentuje uznesenie vlády 470 z minulého roka, pretože pred chvíľou pán predseda vlády, pán predseda vlády Fico rozprával o časových aspektoch na prípravu materiálu na uhradenie výdavkov, takže po 2 mesiacoch nie je možné očakávať, že bude spracovaný materiál, ktorý zabezpečí úhradu výdavkov spojených s likvidáciou následkov. A pán minister Kaliňák vo svojej odpovedi uvádza, že vláda Slovenskej republiky rozpočtovými opatreniami 92/32 a 135/49 z minulého roku navýšila finančné prostriedky pre hasičský a záchranný zbor vo výške 44,7 milióna korún práve z titulu riešenia nákladov na záchranné práce. Musím povedať, že to nie je pravda. Nie je to pravda, tieto dve rozpočtové opatrenia boli urobené preto, aby sa vykryl deficit rozpočtov hasičského a záchranného zboru, o ktorom sme vedeli už na začiatku roka 2006. Reálne Ministerstvo vnútra Slovenskej republiky a vláda Slovenskej republiky na vykrytie nákladov hasičského a záchranného zboru na povodne za minulý rok schválili čiastku 1,307 milióna korún, to znamená, 1 milión 307 tisíc slovenských korún a nie nejakých 6,5; 7; 10, ani 44 miliónov slovenských korún. Chcel by som teda na osvieženie pamäti vám všetkým, kolegyne a kolegovia, čo tu sedíte, povedať, prednedávnom pán minister z tohto miesta na moju adresu použil slová, ktoré nie sú hodné tejto poslaneckej snemovne a ja by som chcel povedať, že by bolo veľmi vhodné, aby v odpovedi na interpeláciu poslanca Národnej rady Slovenskej republiky boli uvedené také tvrdenia, ktoré nemajú atribúty hodné podobnej reakcii, ako to bolo v prípade pána ministra Kaliňáka. Ďakujem pekne za pozornosť.
Blaha, Ľuboš, podpredseda NR SR (2024-05-03):
Pani poslankyňa Dana Kleinert.
M. Hort, podpredseda NR SR: (2009-02-11):
Panie poslankyne, páni poslanci, na základe nášho rozhodnutia pristúpime k prvému čítaniu o vládnom návrhu zákona, ktorým sa mení a dopĺňa zákon č. 561/2007 Z. z. o investičnej pomoci a o zmene a doplnení niektorých zákonov . Tento vládny návrh zákona je uverejnený ako tlač č. 945 a návrh na jeho pridelenie na prerokovanie výborom je v rozhodnutí č. 969. Vítam na rokovaní Národnej rady teraz pána ministra Ľubomíra Jahnátka a prosím ho, aby vládny návrh zákona uviedol. Po jeho zákone potom pôjde šesť zákonov z dielne ministerstva financií, tak ako sme si to odsúhlasili v grémiu a ako to máte aj v podkladoch. Pán minister, nech sa páči.
Kuriak, Milan, poslanec NR SR (2023-02-08):
Ďakujem za slovo. Kolega Filip Kuffa, súhlasím s tebou a som rád, že podporuješ tak ako aj ja aj mnohí moji kolegovia, aby sa vytvorili podmienky, aby aj malí farmári mali nárok na štátnu pôdu a aby sa zlepšili podmienky pre, pre týchto drobných farmárov. Som rád, že si bol osobne na poslednom stretnutí, kde boli zástupcovia či mladých farmárov alebo drobných farmárov, ale, ale aj niektorých tých väčších a videl si a počul si minulý týždeň na vlastné oči a uši, že koľko farmárov tam bolo a že naozaj nie je pravda, ako tvrdia niektorí zástancovia veľkých agrobarónov a oligarchov, že na Slovensku nie je, nie je záujem o malých a drobných farmárov o obrábanie pôdy. Pochádzam z Oravy a, a mám spústu príkladov už aj existujúcich farmárov, ktorí naozaj, keď vidím s akou hrdosťou a doslova takou až, až, až láskou obrábajú určitú otcovskú hrudu alebo, alebo aj na prenajatých pozemkov, tak je naozaj radosť pozrieť na niektoré tie farmy a nehovorím o ich naozaj veľmi kvalitných a zdravých produktoch, ktoré, ktoré v pote tváre dorábajú na týchto malých farmách, takže vôbec nie je pravda ani tvrdenie pána Takáča, čo sa tu vyjadril, že, že, že na Slovensku nie je záujem o obrábanie pôdy od mladých farmárov. Choďte sa pozrieť, neviem, kde, po akých farmách chodíte, vy možno chodíte po tých, po tých oligarchoch, ale choďte sa pozrieť naprieč... (Prerušenie vystúpenia časomerom.)
Rajtár, Jozef, poslanec NR SR (2016-05-19):
Ďakujem. Ako sme hovorili aj vnútri s tým, že výsledky hlasovania sú platné, tak ale tú procedúru, hovoril som to aj vnútri, jednoducho my nevieme schváliť, že bola v súlade so všetkým, pretože nie sme mandátový a imunitný výbor, ktorý by zrejme ako jediný vedel právoplatne posúdiť tú samotnú procedúru. My o nej nemôžeme vyhlásiť, že bola právoplatná lebo my nie sme na to kompetentní ako grémium. (Reakcia z pléna.) Veď to zdôrazňujem, že výsledky volieb sú platné, ale tá procedúra či je korektná, to my nevieme vyhlásiť, lebo na to nemáme kompetenciu.
Matovič, Igor, poslanec NR SR (2024-02-27):
Tak zareagujem ja. Samozrejme, že tam pracovne nebol, bol si tam užívať s pipkou. Takže, Julo, presne tak, ako si to povedal. Spravili sme, doslova sme spustili prorodinnú revolúciu, lebo zaviesť tehotenský príspevok, ktorý na Slovensku unikátne, nenájdete inú krajinu v Európe, ani na svete, kde by už tehotná budúca mamička mala podporu finančnú od štátu, aby nemusela možno naplno robiť, aby logicky nieže nemusela, ale niekedy ani jej to zase nedovolí zdravie. A práve kvôli bezpečnosti a zdraviu toho dieťatka nemôže pracovať s takým nasadením, ako pracovala predtým, aby si kúpila vitamíny, aby si možno niečo už, nejakú tú výbavičku nachystala a podobne. Tak áno, zaviedli sme niečo, čo vôbec nebolo, 1 800 eur je to dokopy za šesť mesiacov, kým odíde, alebo vlastne kým matka porodí. Zvýšili sme prídavky na deti a daňový bonus o 153 eur v priebehu troch rokov, hoci tí pred nami bez akejkoľvek krízy s plným rozpočtom dokázali zvýšiť tieto isté položky o 3,54. Čiže oni o 3,54, my o 153 eur. Kopu iných rôznych prorodinných opatrení a o to viac ma mrzí, že strana SaS, čo sú dnes ľudia v opozícii, ktorí strašne kritizujú mafiu, ktorá nám vládne, použili ako argument, prečo musí Hegerova vláda padnúť, že si dovolila presadiť podporu na rodiny 200 eur na dieťa. Si predstavte ten paradox, že my sme nekradli, šetrili sme, lepšie hospodárenie ako oni, popritom sme pomohli rodinám s deťmi, presadili sme a urobili sme zo Slovenska piedestál Európy v pomoci rodinám a oni kvôli tomu povalili vládu a vládne nám mafia.
R. Kaliňák, podpredseda vlády a  minister vnútra SR: (2007-03-22):
Prvá je v tom, že naozaj išlo o veľmi jednoduchú snahu o to, aby boli odbúrané akékoľvek prekážky v aktívnom a pasívnom práve. Máte veľkú pravdu, od toho sa to tak trochu aj odvíja. V Trestnom zákone nepoznáme trest, ktorý by znamenal stratu volebného práva alebo niečo podobné. Ak máte záujem rozlišovať skupiny odsúdených, nech sa páči, čakám nejaký pozmeňujúci návrh. Ten ste ale nepodali v rozprave a neviem, či je štandardné dvakrát do rozpravy vystupovať, ale však teda ak sa dá, samozrejme. Druhá vec, je faktom, že rozumiem, asi máte veľké obavy, že by sa vám na kandidátku dostali nejakí, ktorí sú vo výkone trestu. To je asi problém. My sa ale takej veci nebojíme, my nikoho vo výkone trestu neplánujeme na kandidátku dávať, čiže pravdepodobne to asi bola tá reakcia. A myslím si, že má byť na zvážení každej politickej strany, či si dá kandidáta na kandidátku, ktorý je vo výkone trestu. V každom prípade je to v súlade s tým, čo vlastne presadzuje a o čom hovorí aj Európska únia – o zrušení prekážok v rámci volebného práva. Ale skutočne na tom nijakým spôsobom nenástojíme. Keď príde pekný a rozumný návrh, ktorý to bude znamenať, nijako sa mu nebránime. Ale na takú otázku, ako ste mi položili v súvislosti s vaším prvým prejavom, vám môžem odpovedať iba tak, ako som povedal, že možno vás k tomu vedie vlastná obava o vašu kandidátku. Ďakujem.
P. Paška, predseda NR SR: (2008-10-23):
(Hlasovanie.) 134 prítomných, 76 za, 55 proti, 2 sa zdržali, 1 nehlasoval. Návrh sme postúpili do druhého čítania.
Bugár, Béla, podpredseda NR SR (2019-09-11):
Páni poslanci! Nech sa páči.
Hrnčiar, Andrej, podpredseda NR SR (2019-09-24):
Pán poslanec Mizík.
Blanár, Juraj, podpredseda NR SR (2022-05-06):
Pán poslanec Marek Kotleba s faktickou poznámkou.
P. Paška, predseda NR SR: (2007-03-27):
(Hlasovanie.) 143 prítomných, 20 za, 74 proti, 47 sa zdržalo, 2 nehlasovali. Neschválili sme uvedený bod.
Chaban, Ivan, poslanec NR SR (2010-07-08):
Sľubujem. (Potlesk.)
Kollár, Boris, predseda NR SR (2021-05-28):
Na faktické bude reagovať pán poslanec Schlosár, nech sa páči.
Figeľ, Ján, podpredseda NR SR (2012-09-13):
S ďalšou faktickou pán poslanec Senko.
Osuský, Peter, poslanec NR SR (2012-07-03):
Ďakujem pekne, pán predseda. Netrpím žiarlivosťou na toho, kto návrh predkladá, ak čokoľvek debyrokratizuje fungovanie čohokoľvek, je to v zásade krok dobrým smerom. Samozrejme, ak sa niečo chce utopiť, bude sa vždy používať tá krásna dvojkombinácia „koncepčne a systémovo“, tieto dve slová, to je skoro ako hrobárova lopata. Nepochybne, ak do úvahy o čomkoľvek rozumnom zahrnieme to, že parlament má zlý imidž u obyvateľstva, znova musím zacitovať klasika Nikolaja Vasilieviča Gogoľa, že to je tak, ako keď má zrkadlo zlý imidž u škaredej baby. Nehnevaj sa na zrkadlo, keď je huba krivá, a parlament je zrkadlom tých občanov, u ktorých má zlý imidž, ergo majú zlý imidž oni sami. Samozrejme, klamať pri účasti sa nemá, falšovať podpisy sa nemajú a poslanec sa má chovať korektne, to je samozrejmé. To napríklad, čo je hneď v ďalšom slede ako súčasťou imidžu parlamentu, že či je plná sála absolútnou garanciou výborného fungovania parlamentu, alebo skutočnosť, že nás je tu zopár, že nezriedka hovorím k dvadsiatim ľuďom, je známka zlého parlamentu, k tomu len toľko: zažil som rokovanie amerického senátu za účasti dvoch senátorov a tá diskusia prebiehala aspoň polhodinu pri účasti dvoch senátorov zo sta. A zažil som prácu poľského Sejmu, kde počas zasadnutia pléna absolútne rutinne zasadajú výbory. To znamená, výbor, ktorého bod sa neprejednáva, zasadá. A nemyslím si, že je poľský parlament len kvôli tomuto lepší alebo horší ako náš. Poslanca poznáš po hlasovaní. Ale ak niečo debyrokratizuje, prosím, podporím.
Matovič, Igor, poslanec NR SR (2014-10-30):
Vážená pani podpredsedníčka, vážený pán predkladateľ alebo predkladatelia, milé dámy, milí páni, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona, ktorý spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali následne: výbor pre financie a rozpočet, ústavnoprávny a výbor pre obranu a bezpečnosť. Za gestorský výbor navrhujem Výbor Národnej rady pre financie a rozpočet a odporúčam, aby predmetný návrh zákona výbory prerokovali do 30 dní a gestorský výbor do 32 dní. Pani predsedajúca, prosím, otvore rozpravu k uvedenému návrhu zákona.
Šeliga, Juraj, podpredseda NR SR (2020-04-03):
Ďakujem. Prezentujme sa, páni poslanci, a hlasujme. (Hlasovanie.) Prítomných 119 poslancov, za 101 poslancov, proti nikto, zdržalo sa 18 poslancov, nehlasoval nikto. Konštatujem, že tento návrh sme schválili.
Vážny, Ľubomír, poslanec NR SR (2021-04-30):
Ďakujem. Ako reakciu na pána podpredsedu, na pána podpredsedu pána Blanára, dobrý, pravdivý a objektívny pohľad na súčasnú situáciu. Zaráža ma to, že chaos poznačený pandémiou, určite poznačený pandémiou, chcete chválospevmi predať ako úspech, a oveľa sympatickejšie by mi bolo, ak by ste prehlásili, že nie všetko sa nám podarilo, ten chaos tu bol vymenovaný pánom Blanárom, a teda urobíme všetko pre to, aby sa taký chaos nestal. Ale toto boli len chválospevy minulého roku a je to pre mňa ozaj zarážajúce. Čiže tiež doplním ako reakciu na pána Blanára to, že pán predseda vlády nám dnes predniesol ako také tri postrehy, ako úspešne rozdelil 1,1 mld. z eurofondov zo sociálnej oblasti na boj proti pandémii. To ste len rozdali, a to často chaoticky, kto rýchlo dáva, dvakrát dáva. Ja nepoznám skoro nikoho alebo nikoho, živnostníkov, malých podnikateľov, ktorí by povedali, že dostal som dostatočnú pomoc a včas, čo sa nestalo. V okolitých krajinách sa to tak deje. Druhý postreh, porovnávate, že vláda Roberta Fica, prepadlo vláde Roberta Fica 150 miliónov a nám neprepadlo ani jedno euro. Čiže porovnávate neukončené programové obdobie, to znamená, obdobie 2007 až 2013 bolo ukončené v roku 2016, s neukončeným programovým obdobím, to znamená, obdobie 2014 až 2020, ktoré teraz beží, bude ukončené 2023. A tam, hoci nerád, musím konštatovať, že bude prepadnutý minimálne desaťnásobok tejto sumy. A posledný postreh je ten, že uviedli ste, pán predseda vlády, že uviedol, vlády Roberta Fica uviedli Slovensko do trvalého, tvrdého spánku. Tak sa nad tým zamyslite, čo vlastne konštatujete, lebo tá dynamika, aká bola za vládnutia Roberta Fica, nemá obdoby, a nie tvrdý spánok. Ďakujem.
Antal, Peter, poslanec NR SR (2017-02-01):
Vážený pán predsedajúci, vážené panie poslankyne, páni poslanci, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona, tlač 344. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady, Výbor Národnej rady pre hospodárske záležitosti a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 17. marca 2017 a v gestorskom výbore do 20. marca 2017. Pán predsedajúci, otvorte všeobecnú rozpravu.
Zmajkovičová, Renáta, podpredsedníčka NR SR (2012-09-27):
S faktickou poznámkou jeden poslanec. Uzatváram možnosť faktických poznámok. Pán poslanec Duchoň.
Galek, Karol, poslanec NR SR (2019-09-13):
Igor, upozornil si na viaceré prepojenia strany SMER s pani Jankovskou, ktorá mala intenzívnu komunikáciu práve s Kočnerom. Strana SMER sa aj podľa niektorých tých vyjadrení snaží zbaviť pani Jankovskej, ako sa len dá. Je, samozrejme, na uvážení alebo povážení, či už neni neskoro. Dovolím si upozorniť aj na najnovšiu informáciu, ktorá vyšla asi pred hodinou a pol, kedy aj pán Jozef Buček, poslanec za stranu SMER – SD, rozviazal pomer so svojou asistentkou Darinou Lenártovou, ktorá je blízkou priateľkou bývalej štátnej tajomníčky Moniky Jankovskej. Pani, pani Lenártovej bola zaistená technika, mobil a počítač, a to v súvislosti s trestným stíhaním vo veci zneužívania právomoci verejného činiteľa, brania úplatku a podplácania. Čiže na jednej strane, áno, kvitujem, SMER sa zbavuje týchto prepojení, ale pýtam sa súčasne, čo je za tým a či naozaj na toto nie je neskoro a či tá očista nemala prísť omnoho, omnoho skôr. Ďakujem.
M. Košútová, poslankyňa: (2010-06-10):
Národná rada Slovenskej republiky uznesením č. 2084 z dnešného dňa pridelila vládny návrh zákona, ktorým sa dopĺňa zákon č. 569/2007 Z. z. o geologických prácach v znení neskorších predpisov (tlač 1551), na prerokovanie týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre pôdohospodárstvo, životné prostredie a ochranu prírody. Za gestorský výbor určila Výbor Národnej rady Slovenskej republiky pre pôdohospodárstvo, životné prostredie a ochranu prírody. Výbory prerokovali predmetný vládny návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko. Výbory Národnej rady Slovenskej republiky, ktorým bol vládny návrh zákona pridelený, zaujali k nemu nasledovné stanoviská. Ústavnoprávny výbor Národnej rady Slovenskej republiky uznesením č. 868 s vládnym návrhom zákona súhlasil a odporučil ho Národnej rade Slovenskej republiky schváliť. Výbor Národnej rady Slovenskej republiky pre pôdohospodárstvo, životné prostredie a ochranu prírody svojím uznesením č. 576 z dnešného dňa s vládnym návrhom zákona súhlasil a odporučil ho Národnej rade schváliť. Z uznesení výborov Národnej rady Slovenskej republiky uvedených v bode III tejto správy nevyplynuli žiadne pozmeňujúce ani doplňujúce návrhy. Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky vládny návrh zákona, ktorým sa dopĺňa zákon č. 569/2007 Z. z., schváliť. Vážené panie poslankyne, páni poslanci, prosím vás, aby ste si opravili prepisovú chybu v návrhu zákona, a to v článku I, kde v treťom riadku má byť správne uvedený zákon č. 145/2010 Z. z. Ďakujem, skončila som, prosím, otvorte rozpravu
Pellegrini Peter, predseda NR SR (2015-11-20):
Prezentujme sa a hlasujeme o bode 1, 3 a 4 spoločne. (Hlasovanie.) Prítomných 125 poslancov, za hlasovalo 46, proti bolo 74, zdržali sa 4, nehlasoval 1. Tento pozmeňujúci návrh sme neschválili.
Truban, Michal, poslanec NR SR (2023-12-18):
Ďakujem pekne za slovo, pán predseda. Taktiež chcem sa poďakovať pánovi poslancovi Krúpovi, ale s jednou vecou nemôžem s ním súhlasiť, lebo chvíľočku tam zaznelo niečo také, že ide o nejaké zdržovanie, ale opak bol pravdou a dokázali ste to svojím vlastným tým príhovorom, kde ste ukázali a otvorili úplne novú tému, ktorú som si ani ja neuvedomoval pri tomto zákone, a to je to, ako sa snažia zmeniť kompetencie alebo ovládnuť aj ministerstvo obrany. O tej SIS-ke sme viacerí tušili, že to bude asi tak, ako ste hovorili. A ja tu mám vypísaných asi už, neviem, ani to neviem spočítať, že koľko organizácií a koľko pozícií sa snažia ovládnuť a zmeniť. A nemám nič proti tomu a podľa mňa je to normálne, že každá nová vláda si dosadí svojich ľudí, dosadí si ľudí, ktorým verí a s ktorými sa im dobre spolupracuje, ale nemôže kvôli tomu meniť celý proces voľby tých ľudí a tým pádom nám kriviť systém váh a bŕzd, bŕzd a protiváh, pretože to je strašne dôležité. My tu máme množstvo úradov, ktoré majú byť nezávislé, či už protimonopolný úrad alebo aj Úrad pre dohľad nad zdravotnou starostlivosťou, ktorý sa rieši priamo v tomto, v tomto zákone. A je strašne podstatné pre našu demokraciu aj pre výkon štátnych organizácií, ale aj týchto samotných organizácií, aby tieto úrady boli nezávislé, aby mohli si robiť svoju robotu najpoctivejšie, ako sa dá, a potom sa tu budeme mať všetci oveľa lepšie, budeme sa môcť spoľahnúť, že tu kontroly sú naozaj transparentné, nezávislé a nikto tu z pozície moci alebo z pozície politického rozhodnutia nerozhoduje o tom, že či je niečo správne, alebo niečo správne. Takže ešte raz vám chcem pekne poďakovať za naozaj konštruktívny príspevok, ktorý ukazuje, že aj celá táto debata je naozaj potrebná.
Danko, Andrej, predseda NR SR (2019-11-29):
Pán poslanec Galek.
Sárközy, Irén, poslankyňa NR SR (2018-10-24):
Druhý pozmeňujúci návrh som podala ja. Dajte, prosím, hlasovať o tomto pozmeňujúcom návrhu.
Kollár, Boris, predseda NR SR (2021-10-27):
Prosím, prezentujme sa a hlasujeme. (Hlasovanie.) Prítomných 136 poslancov, za 95, proti žiadny, zdržalo sa 40, nehlasoval 1. Aj tento návrh sme schválili.
Bugár, Béla, podpredseda NR SR (2018-10-17):
Prezentujme sa a hlasujme. (Hlasovanie.) Prítomných 142 poslancov, za 134, proti 1, 7 sa zdržali. Návrh sme schválili. Nech sa páči.
Šeliga, Juraj, podpredseda NR SR (2021-02-04):
Ďakujem pekne, pán poslanec. Na vaše vystúpenie chcú reagovať štyria kolegovia. Pán poslanec Suja, nech sa páči.
Pellegrini, Peter, podpredseda NR SR (2020-07-07):
Pán podpredseda Grendel.
Grendel, Gábor, podpredseda NR SR (2020-12-03):
Pán poslanec, poprosím vás, aby ste nepoužívali vulgarizmy na pôde Národnej rady.
Aštaryová, Zuzana, poslankyňa NR SR (2010-12-07):
Ďakujem veľmi pekne za slovo. Dovoľte mi predniesť spoločnú správu výboru pre financie a rozpočet a ústavnoprávneho výboru o výsledku prerokovania vládneho návrhu zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov (tlač 93), v druhom čítaní. Výbor Národnej rady Slovenskej republiky pre financie a rozpočet ako gestorský výbor podáva Národnej rade Slovenskej republiky túto spoločnú správu výborov. Národná rada Slovenskej republiky uznesením č. 97 z 13. októbra 2010 pridelila vládny návrh zákona, ktorým sa mení a dopĺňa zákon o účtovníctve v znení neskorších predpisov, týmto výborom Národnej rady Slovenskej republiky: Výboru Národnej rady Slovenskej republiky pre financie a rozpočet a Ústavnoprávnemu výboru Národnej rady Slovenskej republiky. Uvedené výbory prerokovali predmetný vládny návrh zákona v stanovenom termíne. Gestorský výbor nedostal do začatia rokovania o vládnom návrhu zákona (tlač 93) stanoviská poslancov Národnej rady Slovenskej republiky. K predmetnému vládnemu návrhu zákona zaujali výbory Národnej rady Slovenskej republiky tieto stanoviská. Odporúčali pre Národnú radu Slovenskej republiky návrh schváliť Výbor Národnej rady Slovenskej republiky pre financie a rozpočet uznesením č. 56 zo dňa 18. novembra, návrh schváliť s pozmeňujúcim návrhom Ústavnoprávny výbor Národnej rady Slovenskej republiky uznesením č. 80 zo dňa 15. novembra. Z uznesenia výboru Národnej rady Slovenskej republiky uvedeného pod bodom III tejto správy vyplynul tento jeden pozmeňujúci návrh . Je v spoločnej správe, takže ho nebudem čítať celý. Gestorský výbor odporúča o návrhu výboru Národnej rady Slovenskej republiky, ktorý je uvedený v spoločnej správe, hlasovať ako o bode spoločnej správy 1 s návrhom gestorského výboru neschváliť ho. Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon o účtovníctve v znení neskorších predpisov, vyjadrených v ich uzneseniach uvedených pod bodom III tejto správy odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov (tlač 93), schváliť. Predmetná správa výborov Národnej rady Slovenskej republiky o vládnom návrhu zákona bola schválená uznesením gestorského výboru č. 101 z 26. novembra 2010. Výbor určil poslankyňu Zuzanu Aštaryovú za spoločnú spravodajkyňu výborov a súčasne ju poveril predniesť spoločnú správu výborov na schôdzi Národnej rady a navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch. Pán predsedajúci, prosím, otvorte rozpravu.
Remišová, Veronika, poslankyňa NR SR (2017-04-04):
Ďakujem za slovo. Ja by som teda chcela vyzvať aj opozičných, aj koaličných poslancov, aby tento návrh podporili. Aj z hľadiska toho, že pán premiér vyhlásil vojnu proti korupcii. Povedal, že, v prejave v Paríži, že korupcia je rakovinou našej spoločnosti. Musíme posilňovať dôveru, dôveru v inštitúcie, je to jedna z najväčších výziev pre našu spoločnosť. Sám povedal, že je to v programovom vyhlásení, že sa bude za to osobne zasadzovať. Takže myslím si, že tento návrh je v súlade s programovým vyhlásením vlády, so súčasnými prioritami pána premiéra, a teda by som žiadala aj o podporu koaličných poslancov. Ďakujem veľmi pekne.
Paška, Pavol, predseda NR SR (2013-02-06):
Hlasujeme. (Hlasovanie.) 141 prítomných, 131 bolo za, 10 sa zdržalo. Návrh sme schválili.
Jurinová, Erika, podpredsedníčka NR SR (2013-05-23):
Ďakujem pekne, pán spravodajca. Otváram rozpravu. Do rozpravy sa písomne prihlásili za klub SDKÚ – DS pán poslanec Ľudovít Kaník, za poslanecký klub strany MOST – HÍD József Nagy, za klub KDH Pavol Hrušovský, za klub OĽaNO Igor Matovič. Ďalej sú do rozpravy písomne prihlásení pán poslanec Ivan Štefanec z klubu SDKÚ – DS, Ivan Švejna z klubu strany MOST – HÍD, pán poslanec Alojz Hlina, pani poslankyňa Monika Gibalová z klubu KDH, pán poslanec Július Brocka z klubu KDH. Týmto dávam slovo prvému prihlásenému rečníkovi, za klub SDKÚ – DS, Ľudovítovi Kaníkovi. Nech sa páči.
Blaha, Ľuboš, podpredseda NR SR (2023-12-19):
Pán poslanec Hargaš, máte procedurálny návrh? Poprosím návrh, zdôvodnenie a písomne. Ďakujem pekne.
Grendel, Gábor, podpredseda NR SR (2022-03-22):
Teraz dávam ešte možnosť prihlásiť sa do rozpravy ústne, ak má niekto záujem. Traja páni poslanci. Končím možnosť prihlásiť sa ústne do rozpravy. V rozprave teda vystúpia pán poslanec Gyimesi, pán poslanec Mazurek a pán poslanec Ledecký. Nech sa páči.
Bugár, Béla, podpredseda NR SR (2017-04-07):
S procedurálnym návrhom pán poslanec Vašečka.
Grendel, Gábor, podpredseda NR SR (2023-05-09):
Ďakujem, pán minister, prosím, zaujmite miesto pre navrhovateľov. Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, predsedovi tohto výboru pánovi poslancovi Jaroslavovi Karahutovi.
Nicholsonová, Lucia, poslankyňa NR SR (2013-06-04):
Ďakujem veľmi pekne. Ja sa chcem hlavne teda ohradiť voči tomu začiatku vystúpenia pána poslanca Hlinu. Pán poslanec Hlina, ja keď som išla do miestnosti, ja, samozrejme, predkladám ten ďalší návrh zákona, ale videla som, že ste prihlásený do rozpravy, a napriek tomu som si sem prišla sadnúť, si vás vypočuť napriek tomu, že viem, teda že je to vždy nadlho, keď vy vystupujete. Žiaľ, v tom našom klube alebo čo to po nás zostalo, nie sme, nemáme všetci taký široký záber na témy, aké máte vy, to nám musíte odpustiť, takže máme témy podelené, ale každý jeden z nás tieto témy sleduje. Ja keď nesedím tu, tak sedím určite na klube alebo ma nájdete v kancelárii, ja si to tu vždy odsedím do tej 19.00 hod. Ja sa veľmi ohradzujem voči tomu, čo ste povedali na adresu aj ďalších kolegov, ale konkrétne mňa, a dnes sa choďte pozrieť na klub, do našej miestnosti, je tam moje päťročné dieťa, ktoré sem prišlo so zápalom priedušiek aj s antibiotikami len preto, aby som si tu odsedela a aby okrem iného počúvala aj vás. Ďakujem.
Danko, Andrej, predseda NR SR (2016-09-14):
Ďakujem. S reakciou na faktické poznámky pán poslanec Martin Poliačik.
Sulík, Richard, podpredseda vlády a minister hospodárstva SR (2022-05-19):
Pozdravujem, pán poslanec, pán poslanec Čepček. Vážený pán poslanec, ministerstvo dopravy v spolupráci s ministerstvom financií, Útvarom hodnoty za peniaze, ďalej Úradom vlády, Národnou bankou Slovenska, Štatistickým úradom a zástupcami stavebného sektora rokuje o riešení, rokuje a rieši nárast cien komodít na trhu. Ministerstvo dopravy predložilo návrh na indexačný vzorec pre nové zmluvy, ku ktorému prebiehajú momentálne rokovania. Finálna verzia vzorca nebola ešte všetkými zúčastnenými stranami odsúhlasená. Rokovania prebiehajú aj k postupu a mechanizmu indexácie existujúcich zmlúv. V tejto súvislosti si minister dopravy osvojil úlohu schválenú na rokovaní vlády včera, bod 6, ktorej výstupom má byť analýza výkyvu cien vybraných komodít na trhu s fundamentálnou a štatisticko-matematickou analýzou. Analýza má potvrdiť alebo vyvrátiť oprávnenosť nárokov vyplývajúcich z nárastu cien niektorých podstatných komodít v stavebníctve.
B. Bugár, podpredseda NR SR: (2002-01-29):
Takže 5-minútová prestávka. Nech sa páči, páni technici, môžete pracovať. (Technická prestávka.)
Matovič, Igor, poslanec NR SR (2023-03-28):
Ale obidvoch.
Kollár, Boris, predseda NR SR (2021-07-02):
S ďalšou faktickou poznámkou vystúpi pán poslanec Kočiš, nech sa páči.
Pellegrini, Peter, predseda NR SR (2015-06-30):
Prezentujme sa a hlasujme o skrátení lehoty. To je zároveň odpoveď aj na výzvu pána poslanca Beblavého. Pokiaľ Národná rada sa rozhodne, že skráti lehotu a prerokuje pozmeňujúci návrh, je to všetko v poriadku. (Hlasovanie.) Prítomných 139 poslancov, za hlasovalo 114, proti bolo 9, zdržalo sa 16. Tento návrh sme schválili.
A. Belousovová, podpredsedníčka NR SR: (2009-09-10):
Dávam slovo spravodajcovi, ktorého určil navrhnutý gestorský výbor pre vzdelanie, mládež, vedu a šport, poslancovi Valentínovi Švidroňovi. Nech sa páči.
Blanár, Juraj, podpredseda NR SR (2021-10-21):
Šesť faktických poznámok na vaše vystúpenie, ako prvý pán poslanec Beluský.
Madej, Róbert, poslanec NR SR (2015-11-12):
Ďakujem veľmi pekne. Ja by som veľmi rád, a to v krátkosti zareagoval na pána poslanca Hlinu jedným doplnením. Ja na jednej strane som rád, že pán poslanec Hlina formuloval dve požiadavky, s ktorými už bol na 50 % spokojný. Chcel by som pripomenúť, že na rokovaní ústavnoprávneho výboru sa nám podarilo doplniť do katalógu trestných činov trestný čin úžery a súvisiacich trestných činov. No ale pokiaľ zostane skutková podstata trestného činu úžery formulovaná tak, ako je v dnešnom Trestnom zákone, nebude to dostatočné, pretože za taký trestný čin neodstíhate nikoho, možno len v marginalizovaných osadách. Ale tí, ktorí zneužívajú veľmi sofistikovane, v bielych golieroch úžeru, na tých súčasný trestný čin úžery neplatí. Preto som veľmi rád, že aj vo vzťahu k predchádzajúcemu bodu programu sa nám podarilo predložiť a verím, že sa nám podarí schváliť novú formuláciu a doplnenie novej skutkovej podstaty trestného činu úžery, lebo to má potom, pán poslanec Hlina, vzťah aj na trestnoprávnu zodpovednosť právnických osôb. A verím, že keď poviem ešte jeden argument, pán poslanec Hlina, budete spokojný na 100 percent. Pretože presne tak, ako sme sa bavili o formulácii, poskytuje plnenia bez povolenia, v rozpore s povolením atď., sčasti sa tam pokrýva aj ten príklad, ktorý ste uvádzali, a nie je potrebné, aby tam bol samostatný trestný čin neoprávneného podnikania. Inými slovami, týmto sme urobili naozaj veľa a v spoločnej správe... (Prerušenie vystúpenia časomerom.)
Danko, Andrej, predseda NR SR (2019-09-17):
Ak by ste dovolili, budeme pokračovať skôr, ako som povedal, 17.22 hod., nech nestrácame naozaj čas. A poprosím o kľud v sále. Poslankyňa Gaborčáková, faktická poznámka na vystúpenie pána poslanca.
Laššáková, Jana, podpredsedníčka NR SR (2013-06-17):
Pán poslanec Podmanický, nech sa páči.
Madej, Róbert, poslanec NR SR (2010-10-20):
Ďakujem pekne. Pán predseda, ja by som sa rád opýtal, akým spôsobom bolo uvedené usporiadanie kandidátov v súčasnej voľbe, a myslím, že to ani pri uvádzaní kandidátov nebolo vysvetlené, pretože nepovažujem za korektné, že títo kandidáti neboli uvedení v abecednom poradí. Inými slovami, to budí dojem, že my si zvolíme prvých dvanástich a tí ostatní kandidáti, to je úplne jedno. Ďakujem veľmi pekne.
Paška, Pavol, predseda NR SR (2013-05-22):
Budeme teraz hlasovať o návrhoch, ktoré zazneli v treťom čítaní. Pán spravodajca, z logiky veci, budeme najprv hlasovať o návrhu skupiny poslancov vrátiť návrh zákona do druhého čítania.
Heger, Eduard, poslanec NR SR (2016-11-22):
Ďakujem, pán predseda. Ja by som chcel požiadať, aby bol začiatok návrhu rozpočtu verejnej správy na roky 2017 až 2019 stanovený na štvrtok ráno na 9.00 hod., teda na presný termín. Odôvodnenie: Keďže sa jedná o jeden z najdôležitejších zákonov, ak nie najdôležitejší zákon roku, tak myslím, že by mal byť pridelený dôstojný začiatok, aby sme všetci mohli tu byť pripravení.
Martvoň, Anton, poslanec NR SR (2015-07-03):
Ďakujem pekne. Pán poslanec Galko, no, vypočul som si vaše vystúpenie, ale musím uznať, že z tých 33 minút, čo ste vystupovali, dve tretiny vášho vystúpenia bolo rozoberanie vlastných káuz, vlastných problémov vlastnej strany, vlastných hovorcov a všetko možné, čo nesúviselo s touto správou. Dovolím si zareagovať, vy ste tu spomínali pána Čentéša, ale ja ako vnímam pána Čentéša, tak pán Čentéš po rozsudku Ústavného súdu už nič nerieši mediálne, plne to akceptoval, len vy sa ním stále zakrývate. Čiže ja si myslím, že to je nefér vo vzťahu k pánovu Čentéšovi, že ho tu spomínate, keď on plne akceptuje, a vidím to aj z médií, že jednoducho už nerieši túto minulosť, na ktorú sa dal možno sám nahovoriť. Čo sa týka toho, čo ste tu povedali, že stranou SMER je ovládaná polícia, no, ja neviem, ako je stranou SMER ovládaná polícia, keď mňa tu napadne Hlina a príde mi od vyšetrovateľa, že útok na verejného činiteľa nemôže spáchať verejný činiteľ. Kebyže je, ste, je to naopak, že SaS-ka je pri moci a ja napadnem Hlinu, tak Martvoň by už bol dávno v base. Čiže tu chcem iba poukázať na to, že jednoducho polícia si plní svoju úlohu, možno treba dovzdelávať niektorých vyšetrovateľov a jednoducho vo vzťahu ku Generálnej prokuratúre dovolím si povedať, že Generálna prokuratúra absolútne nič nemá spoločné s políciou a to, čo ste tu spomínali. To, že pán Hlina sa tam vzadu usmieva a je spokojný, však bodaj by nie, pánbohvie, ako sa mu to podarilo. No ale vec je tá, že jednoducho vy ste si tu riešili vlastné kauzy, vy ste si tu riešili vlastné kauzy a s tou správou to malo spoločné možno tak desať minút z vášho vystúpenia.
Dubovcová, Jana, poslankyňa NR SR (2011-11-29):
V súlade so stanoviskom výboru odporúčam hlasovať osobitne o pripomienke prezidenta republiky pod bodom 1 s návrhom neschváliť ju a osobitne o pripomienke prezidenta republiky pod bodom 2 s návrhom neschváliť ju a konečne potom po hlasovaní o týchto dvoch bodoch hlasovať o vrátenom zákone s návrhom schváliť ho v pôvodnom znení.
Demian, Jaroslav, poslanec NR SR (2015-05-06):
Ďakujem za slovo. Vážený pán predseda, vážená pani podpredsedníčka, vážené kolegyne poslankyne, vážení kolegovia poslanci, vážený pán minister, dovoľte mi ako určenému spravodajcovi výboru predniesť spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov a ktorým sa menia a dopĺňajú niektoré zákony, tlač 1428, vo výboroch Národnej rady Slovenskej republiky v druhom čítaní. Výbor Národnej rady Slovenskej republiky pre financie a rozpočet ako gestorský výbor podáva Národnej rade túto spoločnú správu výborov o prerokovaní vyššie uvedeného vládneho návrhu zákona. Národná rada svojím uznesením č. 1636 zo 17. marca 2015 pridelila vládny návrh zákona výborom Národnej rady na prerokovanie: výboru pre financie a rozpočet, ústavnoprávnemu výboru a výboru pre verejnú správu a regionálny rozvoj. Gestorský výbor nedostal do začatia rokovania o vládnom návrhu zákona stanoviská poslancov Národnej rady. K predmetnému vládnemu návrhu zákona zaujali výbory nasledovné stanoviská: odporúčanie pre Národnú radu Slovenskej republiky návrh schváliť s pozmeňujúcimi a doplňujúcimi návrhmi, výbor pre financie a rozpočet svojím uznesením č. 410 zo dňa 28. apríla 2015, ústavnoprávny výbor uznesením č. 585 zo dňa 30. apríla 2015 a výbor pre verejnú správu a regionálny rozvoj uznesením č. 232 zo dňa 23. apríla 2015. Z uznesení výborov Národnej rady uvedených pod bodom III tejto správy vyplynuli pozmeňujúce a doplňujúce návrhy, ktoré sú uvedené v bode IV tejto spoločnej správy. Spolu ich je 13. Gestorský výbor odporúča o návrhoch, ktoré sú uvedené v spoločnej správe, hlasovať takto: O bodoch spoločnej správy č. 1 až 13 hlasovať spoločne s návrhom gestorského výboru schváliť. Gestorský výbor na základe stanovísk výborov vyjadrených v uzneseniach uvedených pod bodom III tejto správy a v stanoviskách poslancov gestorského výboru odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov a ktorým sa menia a dopĺňajú niektoré zákony, tlač 1428, schváliť s pozmeňujúcimi a doplňujúcimi návrhmi. Predmetná správa výborov bola schválená uznesením gestorského výboru č. 413 z 5. mája 2015. Výbor ma určil za spoločného spravodajcu a súčasne ma poveril predniesť spoločnú správu a navrhnúť Národnej rade postup pri hlasovaní o pozmeňujúcich a doplňujúcich návrhoch. Vážená pani predsedajúca, skončil som, prosím vás, otvorte rozpravu.
Pellegrini, Peter, predseda NR SR (2015-10-02):
Ďakujem pekne. Na vaše vystúpenie je jedna faktická poznámka. Končím možnosť prihlásiť sa s faktickými. Dve faktické, nech sa páči. Tak ešte aj pán kolega. (Reakcia z pléna.) Tak trafte teraz, pán poslanec. Ani teraz ste netrafili. Dobre, pán poslanec Mikloško, vy.
K. Sárközy, poslankyňa: (2007-09-13):
Ďakujem za všetky poznámky, ktoré mali kolegovia. Pani poslankyňa Rošková, no ja som tú paralelu medzi 30 tisíc a 40 tisíc spomínala len kvôli tomu, že vy ste vytkli, že bude to mať súvis so štátnym rozpočtom, teda negatívny, no a tých 40 tisíc korún je ešte vyššia suma, takže to som až tak dobre nepochopila. Plne súhlasím s tým, čo povedal pán poslanec Miššík, že tá legislatívna iniciatíva je taká, ako to spomenul, netreba o tom viac rozprávať. On je právnik. Pôsobí v ústavnoprávnom výbore, vie posúdiť, aká tam bola práca v minulých volebných obdobiach a aká je teraz, alebo hlavne kvalita predkladaných návrhov zákonov. A pani poslankyňa  Radičová fakticky ešte raz podčiarkla to, o čom je táto novela. Táto novela má riešiť tie prvé týždne alebo možno mesiac, prvý alebo druhý mesiac, keď niekto zmení svoje miesto, teda čo sa týka mobility pracovnej sily a z týchto peňazí vie napríklad prvý alebo druhý mesiac zaplatiť podnájom, alebo sčasti cestovanie. A týka sa to aj absolventov škôl. Takže preto vítam túto novelu zákona. Ďakujem pekne.
Sulík, Richard, predseda NR SR (2010-12-14):
Prepáčte mi, pani poslankyňa, opätovne poprosím kolegov, keby mohli venovať vystúpeniu patričnú pozornosť. Nech sa páči.
P. Paška, predseda NR SR: (2007-06-19):
A poprosím teraz predsedu výboru pre ľudské práva, národnostné menšiny a postavenie žien pána Ladislava Nagya, aby ako spravodajca predniesol spravodajskú informáciu. Ďakujem.
Figeľ, Ján, podpredseda NR SR (2012-12-18):
Na vystúpenie pána poslanca Kuffu sú dve faktické poznámky. Nech sa páči, pán Gábor Gál, ako prvý.
Sulík, Richard, predseda NR SR (2011-05-17):
Pán poslanec... (Ruch v sále.) Poprosím o kľud v miestnosti. Pán poslanec Kaliňák navrhol, mobilné telefóny a fotoaparáty nebrať do zadnej miestnosti. Poprosím vás. Ja sa teda s týmto návrhom stotožňujem. Žiadam poslancov, aby, nebudeme síce robiť nijakú vizitáciu tela a prehľadávanie, ale žiadam poslancov, aby dodržali... (reakcie z pléna) ... dodržali toto pravidlo (smiech predsedajúceho), aby sme sa vyhli... (ruch v sále) ... aby sme sa vyhli zbytočným podozreniam z nedodržania tajnosti voľby. Tak prosím a žiadam poslankyne a poslancov nebrať mobilné telefóny do zadnej miestnosti. Takisto nefotiť a nebrať tam fotoaparáty. Pristúpime k druhému čítaniu o zákone... Pán poslanec Kolesík. Nič už, dobre. ... čítanie o zákone z 5. apríla 2011, ktorým sa mení a dopĺňa zákon č. 350/1996 Z. z. o rokovacom poriadku Národnej rady v znení neskorších predpisov a o zmene niektorých zákonov, vrátenom prezidentom Slovenskej republiky na opätovné prerokovanie Národnou radou. Materiál je uvedený ako tlač 331. Dávam slovo spravodajkyni z ústavnoprávneho výboru poslankyni Edite Pfundtner, aby informovala Národnú radu o výsledku prerokovania vráteného zákona vo výbore. Nech sa páči, máte slovo. (Rokovanie o zákone z 5. apríla 2011, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a o zmene niektorých zákonov, vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 331.)
Bugár, Béla, podpredseda NR SR (2018-06-19):
Páni poslanci!
R. Chmel, minister kultúry SR: (2003-12-03):
Rovnako ako v prípade návrhu zákona o STV som po diskusiách vo výboroch presvedčený, že sme problematiku v zákone vystihli skutočne zo všetkých zorných uhlov. Pozmeňujúce návrhy, ktoré sa nachádzajú v spoločnej správe a ktoré navrhuje gestorský výbor akceptovať, považujem za zmeny, ktoré vládny návrh zákona vylepšujú, a dovoľujem si vás, vážené pani poslankyne, vážení páni poslanci, požiadať o ich podporu, ako i o podporu celého návrhu zákona. Na záver mi dovoľte požiadať pána spoločného spravodajcu o vyňatie bodu 60, ktorý navrhuje posunúť účinnosť zákona na samostatné hlasovanie. Vzhľadom na termín, keď sa zákon dostal na prerokovanie, nepovažujem túto zmenu za nevyhnutnú. Ak sa s mojím návrhom stotožníte, tak navrhujem, aby ste pozmeňujúci návrh pod bodom 60 neschválili. Ďakujem, pán predsedajúci.
Blanár, Juraj, podpredseda NR SR (2023-05-24):
Vyhlasujem všeobecnú rozpravu za uzavretú. Pán navrhovateľ, máte záujem o záverečné slovo? Pán spravodajca? Nie, takže môžem ohlásiť, že hlasovať o tomto bode programu budeme dnes o 11.00 hod. Prerušujem rokovanie o tomto bode programu. Ďakujem pánovi navrhovateľovi. A tentokrát poprosím, pána poslanca Dominika Drdula, aby predniesol v prvom čítaní návrh skupiny poslancov na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažko zdravotného postihnutia a o zmene a doplnení niektorých zákonov v znení neskorších predpisov. Je to parlamentná tlač 1675. Návrh na pridelenie výborom je v rozhodnutí č. 1738. Pán poslanec Drdul, môžete predniesť tento návrh zákona za skupinu poslancov. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov , tlač 1675.)
Zmajkovičová, Renáta, podpredsedníčka NR SR (2012-12-14):
Pán poslanec Huba.
Hort, Milan, podpredseda NR SR (2010-11-04):
Pani poslankyňa Jarmila Tkáčová. Nech sa páči.
Škripek, Branislav, poslanec NR SR (2024-02-06):
Ďakujem. Pani kolegyňa, tak kopec noviniek ste tu priniesli, celkom prekvapujúce a zaujímavé. A ja by som si tam chcel ujasniť, dobre som rozumel, že ste hovorili o duševnej pohode zvieraťa? To teraz neviem, či som sa nepomýlil. Nejakej duševnej pohode zvieraťa, lebo také teraz, teraz fakt neviem. Zaujímalo ma, zaujalo ma, že teda hľadáte vsuvku do zákona o tom, aby bolo definované teda zákaz chovu zvieraťa niekomu, kto, kto sa zle ku zvieratám správa. Áno, zaujímavé, sú ľudia, ktorí si nezaslúžia ani mať zviera vari na nejaký čas možno, ale teraz som počúval niečo v rádiu a tam som sa dopočul, že v niektorom štáte, kde si tak vážia životné prostredie veľmi, že nejakú svoju veľmi dôležitú rieku, ale neviem, ktorý štát a ktorá rieka, dokonca jej priznali štatút právnickej osoby, že či by ste nechcela skúsiť také niečo pre Dunaj alebo pre niektoré naše pohoria. Chápete. Skúste niečo nové.
Hrnčiar Andrej, podpredseda NR SR (2016-06-21):
Páni poslanci, prosím, kľud v rokovacej sále, nech má pán poslanec priestor.